Nyeste Skilderie af Kiøbenhavn, 1830-04-20
Man har især Portraiter fra hans Haand fra Aarene 1721 til 1749, deriblandt Geeeralmajor Andr. v. Fuchs (Chr. Fritzsch sculps. Hamburgi1721. Fol.) - Cort Adelers 1731 Biskop Herslebs. 1739. L. Christian 4des efter Carl v. Mandern. (stukket til denne Konges Historie af Slange) og flere. Paa Herslebs Portrait 1739. 4. kalder han sig Graveur de la Cour de S. A. R. le Duc regnant de Sl. Holstein. Paa nogle af hans Kobbere er, foruden hans Navn, anført Schifbeck (en Landsbye i det Holstenske, en halv Miil fra Hamburg) hvor han maae have boet. Hans Arbeider ere at rose. C. Sandvig. Fritzsch, J. C. G. Hans Navn staaer paa et Kobber: Prospect af Slotsgaarden paa Thorsinge ud til Søen, opbygt siden Aar 1754, malet af J. D. Tschirske 1760, stukket 1761. Fuchs, Georg. Egentlig Maler, men raderede ogsaa i Kobber. Han er fød 1723, opholdt sig 6 Aar i Venedig, hvor han studerede efter Antiker, og Maleren Amiconi. Han kom til Kjøbenhavn fra Wien, blev siden ansat som Tegnelærer for Søkadetterne; og døde 1798. Man har endeel Portraiter fra hans Haand. Han teg nede mange saadanne for den bekiendte Samling af gamle Personer, som Luxdorph havde. Han har stukket B. J. Loddes Portrait. (Nyerups Lit. Lex. og Bertouch Catal. S. 35.) Rocque, Bartholomæus, en Kobberstikker fra Geneve, som blev forskrevet hertil, forat stikke Kobberne til et Pragtværk, der paa kongelig Bekostning skulde have været udgivet over Kong Christian 6tes og Dronnings Reise til Norge. Han gjorde Arbeidet slet; og Værket blev efter kongel. Befaling undertrykt. Nogle meget faa Exemplarer bevares i Bibliotheker eller Kobberstiksamlinger; Nyerup gav i Minerva 1816 Juli S. 16220 nogle Notitser derom. Han kjendte kun 5 Exemplarer af dette sjeldne Værk. Originaltegningerne og Texten bevares i det kongelige Haandbibliothek. Jeg har for mig et Exemplar af Kobberne, paa Kjøbenhavns Universitets Bibliothek. Det indeholder 36 Stykker; af hvilke adskillige ikke ere fuldførte. Skriften er især meget slet, baade i Henseende til Bogstavernes Form og Lighed, og Retskrivningen. Saaledes staaer paa et af Stykkerne: "Modre istedetfor Moder. Foran Exemplaret er en Underretning i det tydske Sprog, men uden Navn, og i Oversættelse saa lydende Næppe har nogen Konge gjort en saa farlig Reise i dette Kongerige. De Egne som de Reisende ere passerede igjennem, og hvor de have holdt Natteleie, ere ved Tegninger nøje optagne og med Beskrivelser ledsagede. Det kongelige Videnskabers Selskab opbevarer Originalerne af disse Karter, og den tilhørende Reisebeskrivelse. Foruden Karterne og Prospecterne ere ogsaa alle de prægtige Æreporte, som i Anledning af denne Reise paa mange Steder vare opreiste, paa det smukkeste malede og afbildede. Tegneren, saavelsom Beskriveren af dette Værk, har ikke generet sig. Reisen skulde træde for Lyset med Pragt; og den høisalige Kong Christian den 6 havde derfor ladet en Kobberstikker B. Rocquehidkomme fra Geneve, for at stikke Kobbere hertil. Det var en ung Kunstner, men han bekom paa engang alt for mange Penge, hvormed han gjorde unyttig Stads, og forødte Pengene. Greve Ludvig Holsteen var af Kongen overdraget at sørge for, at Kobberstikkeren anvendte sin Flid, og at det hele Værk efter Kongens Villie kunde blive fuldendt. Jeg erindrer vel, at Ministeren havde megen Umage og hyppige Fortredeligheder med denne Rocque. Saavidt kom han med Kobberpladen som de her ere aftrykte, men nogle ere ikke aldeles færdige. Foruden de anførte Æreporte, men som egentligen ikke vare væsentlige, feile ogsaa nogle Karter og Prospecter; herved følger en nøjagtig Fortegnelse over hvad der er stukket og hvad feiler. Jeg veed ikke hvori det stikker, at Roc que kom herfra førend han blev færdig. Jeg formoder, at da han havde fortæret Pengene, har han gjort sig usynlig, og da er alt bleven liggende.